MAAGIA KUUVALGEL
Berliin, 1928
Berliini teater Wei Ling Soo
Braavo! Braavo!
Ma ei mõista! Kas dirigent on idioot? Läksime kuus korda tempost mööda!
Adagio, adagio, mitte mõni võidusõit!
Crawford, vabandust. - Ärge vabandage. Tehke õigesti!
Milleks andeks paluda, kui hetke poeesia on läinud?
Ja teie peate koputama, kui valmis olete.
Kust ma muidu tean? - Ma ei saanud seal hingata...
Teile ei maksta hingamise eest! - See oli ta esimene kord.
Harjutasime seda terve pärastlõuna.
Millal ma siis torkan? Oleksin võinud su tappa
ja mu riided oleks verega saanud.
Hr Wei Ling Soo, olite imeline!
Olen juba kostüümist väljas. - Üks foto?
Kas autogrammi saaks? - Need on vaimuhaigetele.
Tahan tõestada, et kohtasin teid! - Parem, kui seda tõendit pole.
Äkki teid vahistatakse sodoomia eest?
Jah! - Stanley?
Burkan! Kuidas läheb, Howard? - Imeliselt. Oled ikka maailma parim.
Kuigi ma töötan siin neandertallastega.
Sa pole muutunud. Perfektsionist, snoob, geenius
ja sarmikas nagu tüüfus.
Mis teha, kui mind ümbritsevad mõrvarid!
Ja ometi olime me lummatud.
See trikk sarkofaagist tühja tooli, kui sa ringi pöörled...
Mul on ka oma etenduses kadumise ja ilmumise trikk,
kus viin ilusa assistendi ühest lava otsast teise reisikohvris,
aga sinuga ei anna seda võrreldagi.
Ma leiutasin selle illusiooni ise.
Kui oled tubli ja meil on aega, õpetan seda sulle.
See on väga lihtne ja seda saab igal pool teha.
Suurepärane trikk. - Nii tore on sind näha.
Kui kaua sellest on? - Vähemalt aasta.
Ja ringreis läheb hästi? - Jah. See lõpeb sel nädalal.
München oli hea. Barcelona jumaldas mind.
Sa ei aimagi, kes Zürichis vaatamas käis. Enid Paxton.
Meie assistent koolist, kui otsustasime mustkunstnikeks hakata.
Sina saagisid teda, mina lõin pea maha.
Hakkaja tüdruk. Kuidas tal läheb?
Hästi. Arme pole näha. Ta on muidugi paksem kui mu elevant.
Väike armas lokkidega Enid? - Aastad teevad oma töö, Howard.
Elu on õel, jõhker ja lühike, nagu see mees ütles.
Kas Hobbes? Vist küll. Ma saaks Hobbesiga hästi läbi.
Kas lähme dringile? - Hea mõte. Saame juttu ajada.
Stanley, ma vajan su abi.
Asi läheb põnevaks. Teen sulle viski välja.
Catledge'id on imetore perekond.
Caroline Catledge on vana sõber. Nad on varakas Pittsburghi pere.
Isa teenis eluajal söega miljoneid.
Koorekiht, kellel on mitu maja, üks neist Lõuna-Prantsusmaal.
Nende juures peatub üks noor naine,
kes on pannud nad uskuma, et ta on meedium.
Jälle valeselgeltnägija. On ikka nuhtlus.
Nad on ta ennustustest haaratud.
Ta ütleb neile, mida nad kuulda tahavad. - Täpselt.
Ja küsib kõige selle eest raha.
Täpselt. Lisaks on ta väga kenake.
Muidugi. Ilu pole petistele kunagi halba teinud.
Caroline'i vend Brice Catledge, perekonna varanduste pärija,
kujutab ette, et on temasse armunud.
Ma ei tea, keda ma rohkem põlgan.
Neid, kes lihtsate trikkidega petavad,
või rumalaid, kes õnge lähevad.
Brice Catledge'i õde Caroline on abielus psühhoanalüütikuga.
Ta nõudis, et naine teeks seansse kahe tuntud teadlase juuresolekul.
Rumalus. Teadlased on kõige kergem saak.
Piinlik öelda, aga jälgisin ise seda naist igast nurgast ja mitmeid kordi,
ega märganud midagi kahtlast.
Ma jälgisin iga liigutust. Tean ju kõiki mõtetelugemise trikke.
Ma ei näinud ühtegi viga ega märganud ühtki kahtlast liigutust.
Hakkasin isegi oma kaines mõistuses kahtlema.
Mõtlesin, et äkki on ta päris meedium.
Päris meediume pole olemas! See kõik on pettus.
Spiritistidest Vatikanini välja. Uskumatu, et sa nii räägid.
Olen nende pere pärast mures. Äkki sa tuleksid ja jälgiksid teda.
Oled ju maailma parim valespiritistide paljastaja.
Keegi ei suuda sind petta.
Pidime Oliviaga Galapagosele reisima.
Sa vihkad puhkusereise. Istud toas ja harjutad kaarditrikke.
Sa isegi ei näe suuri kilpkonni.
Ja sulle meeldib Lõuna-Prantsusmaa. Saaksid tädi Vanessale külla minna.
Aga kui see naine saab teada, et teda jälgib kuulus Wei Ling Soo,
leiab ta põhjuse seanss ära jätta.
Peavalud, vaimud ei tee koostööd jne. - Ta ei saa teada.
Keegi ei tunne sind Hiina maski all. Sa võid esineda ükskõik kellena.
Kui ta sinu ära pettis, on ta ilmselt väga osav.
Aga mind ta küll ära ei peta.
Tahan juba kõik ta trikid paljastada ja talle tagasi näkku paisata.
Lükkame puhkuse edasi? - Ma ei suuda vastu panna.
Oled väga sihikindel. - Ära pahanda, Olivia. See käib ruttu.
Olgu peale, mine siis.
Sa oled mind alati mõistnud, Olivia.
Alates esimesest õhtusöögist, kui kaotasin su sõrmest sõrmuse,
nii et see ilmus välja su keedumunas.
Sain aru, kuidas sa seda tegid. - Sa olid väga muljet avaldav.
Lihtsalt loogika ja kaine mõistus.
Võtsid sõrmuse ja hajutasid mu tähelepanu soolaga.
Sulle meeldiski minu selge mõistus.
Su loogika ja mõistus on nagu minul, aga sinu puhul lisandub ka ilu.
Sa oled seda korduvalt öelnud. Me oleme ideaalne paar.
Milline meeldiv üllatus - mu lemmikvennapoeg.
Ja Howard Burkan. Väike Howard.
Howard Suur. - Muidugi.
Kõigist mu venna- ja õelastest oled sina ainus,
kes pole surmigav. - Olen täiesti nõus.
Leebemana võiks sul isegi sõpru olla. - Mina olen ta sõber.
Räägin ainsuses. - Ta talub mind.
Võib-olla oled publikule Howard Suur, aga mulle oled alati väike Howard,
kes lõikas mu lemmiksalli pooleks,
viibutas võlukeppi, aga sall jäigi katki.
Ma harjutasin trikki. - See teeb ikka haiget.
Ja millest see ootamatu külaskäik?
Tulin siia valespiritisti paljastama ja pärast seda tulen verivorsti sööma.
Jah, Catledge'id korraldavad seansse.
Keegi andekas meedium. Kogu Riviera räägib.
Nutikas ameeriklanna Sophie Baker, aga küll Stanley ta paljastab.
Ma ei jaksa oodata.
Tere tulemast! Rõõm teid näha.
George, Caroline. Stanley. - Kuidas käsi käib?
Stanley. Väga meeldiv. - George.
Olengi siin George'i ja Caroline'i pärast.
Nad pole kergeusklikud nagu Caroline'i ema ja vend.
Nad lootsid, et ma paljastan petise.
Kui ta Howardi ära pettis, oli asi halb.
Selgus, et ta on Wei Ling Soo sõber. - Oleme suured austajad. Kõik on.
Ta nimi on Sophie Baker. Kas te teate teda?
Ei, aga petised muudavad iga kuu nime.
Unustasin öelda, et ta on siin emaga. - See ütleb nii mõndagi.
Kas sa seansi ajal ema jälgisid või oli valgus liiga nõrk?
Caroline, sina olid ta kõrval. - Ta hoidis mu venna kätt ja tõstis lauda.
Ma otsisin tavalisi abivahendeid.
Mõtlesin randmevinnadele, aga neid polnud.
Ta lubas ühendust võtta mu isaga, kes suri aasta aega tagasi.
Teie ema ja vend on kavala vembu ohvrid,
just nagu teie mõistus teile ütleb.
Vaimude maailma pole ja kui olekski,
siis mingile ameerika mustlasele see küll oma saladusi ei avaldaks.
Ainult poolearulised jääks seda uskuma.
Tema ema ja vend on poolearulised? - Ma pole nendega veel kohtunud.
Aga ju nad lihtsalt otsivad lootust ja on valmis kõike uskuma.
Kellena me teid tutvustame? - Ma olen Stanley Taplinger,
vana sõber ekspordi-impordi alalt.
Selge. Hr Taplinger, lähme tuppa. Lähme, Howard.
Mis kohutav lärm see on? - Mu vend. Ta harjutab Sophiele serenaadi.
Howard. - Brice, rõõm sind näha.
See on mu sõber Stanley Taplinger, kes jääb siia. - Väga meeldiv.
Kuidas käsi käib, hr Taplinger. - Taplinger.
Kui kauaks te jääte? - Mitte kauaks. Mind oodatakse mujal.
Kas Sophiest rääkisid? - Tüdruk, kes loeb mõtteid?
Ta saab sensoorseid pilte. - Mis need on?
Raske selgitada. Vaimsed vibratsioonid.
Tema peab vibreerib? - Kas juua soovite?
Kas sul viskit on, Brice? - Aga muidugi.
Sophie vaatas mulle silma
ja rääkis asju, mida ta ei saanud teada.
Vanadest pruutidest, minu reisidest.
Heldus. Kas ta võiks minuga sama teha? - Muidugi.
Kõik küsimused elu ja teispoolsuse kohta. Terviseks.
Äkki tahate mõne kadunukesega suhelda.
Sophie näeb kõike. Ta ennustab. Ta on visionäär.
Ta pidavat ka väga kena olema. - Ta on visionäär ja visioon.
Ema lubas raha anda, et tema tööd teaduslikult uurida.
Nüüd tahaksin temaga juba väga kohtuda.
Ta teeb Lounsberryde pool seanssi, ent tuleb kohe.
Lounsberryd on vist rikkad tolad... sõbrad, keda ta väga näha tahtis?
Jah. Kuidas te teadsite? - Vaimsed vibratsioonid.
Telefonikõne, härra Catledge. Teie Pariisi kontor.
Vabandage mind.
Ta ei tee enam ühtegi ärilist otsust ilma Sophiega konsulteerimata.
Mis ma oskan öelda, Howard? Ta on idioot.
Muide, Stanley, kui sa sarkasmi vähe paremini peidaksid,
oleks meie missioon lihtsam. - Kõik tahavad kõrgemasse jõudu uskuda.
Aga ainus kõrgem jõud tuleb vikatiga.
Hundist rääkides, siis sealt ta tulebki.
Hr Talmudge. - Taplinger.
Palun väga vabandust. Muidugi.
Olete täpselt nii kaunis, nagu teid kirjeldati. - Aitäh.
Oodake.
Ärge öelge midagi. Ma saan... vaimse pildi.
Kas te olete Idamaadest? Kaug-Idast? Hiinast?
Kas te olite seal või käite seal tihti?
Miks te Hiinat pakute? - Ma näen sellist pilti.
Ja mis pilt see on? - Ei
Pole tähtis. See kaob ära.
Ja teie olete tema õde? - Ema.
Kas tõesti? Kui armsad põsesarnad. Käbi ei kuku kännust kaugele.
Ja mida teie teete, hr Taplinger? - Ma...
Oota. Sophie, mis sinu arvates hr Taplingeri töö on?
Sophie on selgeltnägija. - Tõesti?
See pole päris selge, aga saan vibratsioone,
mis ütlevad, et härra Taplinger reisib palju.
Head vibratsioonid, aga päris loogilised.
Paljud inimesed reisivad töö pärast.
Ma näen Saksamaad. Kas te olete Saksamaal käinud?
Ma käisin tõesti hiljuti Berliinis.
Minu arust on see päris võimas.
Te ilmselt teate, et härra Burkan on mustkunstnik.
Ta toodi siia mu tütart paljastama, ent ta jäi teda hoopis imetlema.
Mille otsa ma küll nüüd sattusin?
Te ei öelnud, millega te tegelete. - Teie tütar ka ei öelnud.
Miskipärast segavad mu vaimupilte pilved. - Pilved?
Kui te räägite pilvedest, kas mõtlete rünkpilvi või kiudpilvi?
Härra Taplinger on ärimees.
Mis alal? - Import ja eksport.
Ma näen hiina hieroglüüfe.
Hiina kirja. - Äkki on see mu pesumajakviitung?
Te naerate mu üle. - Te olete vales maailma otsas.
Ma impordin Brasiiliast kohviube ja kakaod.
Ma ei... Kas tõesti?
Meil on aeg minna. Sophiel oli pingeline pärastlõuna.
Vaimudega suhtlemine on päris kurnav.
Härra Taplinger ei usu nähtamatut maailma.
Vastupidi, seal oleks hea restoran avada.
Lähme, Sophie. - Vaimud peavad ka kuskil sööma.
Härra Taplinger on päris tüütu.
Tüütu küll, aga mitte päris ebameeldiv.
Õnnitlen, Stanley. Sul õnnestus kogu majarahvas eemale peletada.
Ta pole midagi uut. Kaunitar, kellele ema teeb reklaami
ja tont teab mida seansside pimeduses.
Sa pead nägema, kuidas ta töötab.
Ma tahan kohal olla, kui sa ta paljastad.
Ta pole isegi hea näitleja.
"Ma näen Idamaad. Hiina!" Milline rumalus!
Päris hea, kuna oled Wei Ling Soo ja käisid just Saksamaal.
Jah, see on väga ahvatlev. - Vaata ette, ta on kaval.
Ometi on ta petis, Howard. Kuuendat meelt pole.
On viis meelt. Vaimude maailma pole. Aga kokkusattumused on küll.
Võib-olla läks tal arvamisega õnneks, aga me ei tohi sellest enamat arvata.
Teie tütar püüab täna õhtul ühendust võtta mu kadunud Harryga.
Ta ootas õiget hetke. Sophie vajab õigeid vibratsioone.
Muidugi on meil vaja leida hoone, mis meie fondi tegevuseks sobiks.
Muidugi. - Muidugi tuleb erinevaid kulusid.
Õpilased maksavad loomulikult õppemaksu.
Ma oletan, et kasum läheb ekstrasensoorsetesse uuringutesse.
Suurem osa küll. Miinus juhtimiskulud ja muu tühi-tähi.
Võite minu toetusega arvestada.
Olen alati teadnud, et elus peab midagi rohkemat olema.
Kuidas on võimalik, et see, mida me näeme, ongi kõik?
See on nii kõle mõte.
Miks jumal nii palju vaeva nägi, kui pärast elu pole mitte midagi?
Sophie on...
Sophie on elav tõestus sellest, et maailm kihab peidetud asjadest.
Ta on nii tuju tõstev tüdruk.
Pole ime, et ta mu pojale nii meeldib.
Ma kõikjal püüan vikerkaari.
Vaatan, kuis pilved mööduvad.
Kõik mu plaanid on justkui mu unistused.
Ja lõpevad taevalael.
Mõned otsivad ja leiavad päikese.
Minu leiuks alati on vihm.
Mõned saavad vahel suure saagi. Mina ei saa midagi.
Mind usu, ma kõikjal püüan
vikerkaari.
Asjata ootan oma sinilindu ma.
Sa ju tead, et ma armastan sind? - Sa ei tohiks seda nii vara teatada.
Sa vaatasid mulle silma ja tundsid mind paremini kui ma ise.
Sa teadsid mu unistusi ja ambitsioone.
Ära ütle, et armastad kedagi teist. - Ei, muidugi mitte.
Mul pole olnud aega armuda. Oleme emaga kogu aeg ringi reisinud.
Erinevalt sinust oleme me töölisklass.
See on minevik. Ma hoolitsen su eest ja hellitan sind kogu ülejäänud elu.
Kas sulle reisida meeldib? Jahtidel?
Kas sulle meeldib pidudel käia, ehteid ja riideid osta ning tantsida?
Ma tantsin hästi ja olen kindel, et harjuksin ka jahtide ja ehetega.
Mul oli huvitav vestlus meie härra Taplingeriga.
Ta on klassikaline neurootik.
Geniaalsed vanemad, kes tülitsesid. Ta on tädiga lähedasem kui emaga.
Mõtleb vaid surelikkusest. Ei usu midagi.
Tema arust pole elul mingit mõtet.
Depressiivne ja matab kõik tunded kunsti.
Ja ta on suurepärane kunstnik.
Ta alustas kadumistrikkidega.
Huvitav valik, kui tahad reaalsusest põgeneda.
Aga nagu Freud, ei lase ta end lapsikutel mõtetel lollitada
vaid seetõttu, et need on lohutavamad.
Väga õnnetu inimene. Ta meeldib mulle.
Preili Baker. - Tere.
Olete puhanud? - Võtsin vanni ja tukkusin veidike.
Ja nüüd tunnete end värskena.
Mitte päris. Mul oli ebameeldiv uni.
Mul on neid ka olnud.
Nägin, et mind jälitab õel hiinlane.
Te mõtlete ikka Kaug-Idale.
Mida see tähendada võib? - Ma ei tea.
Tere õhtust. Saan aru, et täna on seanss.
Ta ootas õiget hetke ja nüüd olevat planeedid joondunud.
Millega joondunud? Teie selgrooga?
Kas seanssi saab teha, kui keegi neid asju ei usu?
Ja kui te vaimudega ühendust võtate, siis kas te näete nende hingi?
Ja kuidas nad kummitustest erinevad?
Või ongi nad kummitused? - Hinged on midagi muud.
Kas ektoplasmast olete kuulnud? - Ektoplasmast?
Kas see on piimjas jogurti moodi asi? - Te olete naljamees.
Nii et see meenutab jogurtit,
aga on pr Catledge'i kadunud abikaasa?
Õhtusöök. Sophie, lähme õhtust sööma.
Ideaalne valgus, kas pole, ema?
Mis ühel seansil päriselt juhtub?
Te pole nii naiivne, nagu te välja näitate.
Mu onu Charles käis kord seansil, kus meedium tegi palju imesid.
Nädala pärast ta paljastati ja saadeti kelmuse eest vangi.
Charles. Onu Charles.
Surm vees.
Mida te ütlesite? - Mida?
Ma lihtsalt...
Nägin vaimseid pilte. Vabandage.
Tule, Stanley. Lähme... Sa paistad rabatud.
Mul oli onu, kes palju aastaid tagasi uppus.
Kui teda mainisin, oli ta äraolev ja pobises: "Surm vees".
Ta teadis, et minu õde abiellus 7. märtsil pankuriga.
Ta ei saanud seda kuidagi teada...
Ainult mitte sina, Howard! Ma paljastan ta tänaõhtusel seansil.
Võtame nüüd kätest kinni,
kui me üritame nähtamatut maailma välja kutsuda.
Oleme täna siin, et võtta ühendust
Grace Catledge'i surnud mehega,
Brice'i ja Caroline'i isaga.
Nüüd püüan ma jõuda transiseisundisse.
Ma langen sügavamale ja sügavamale...
...transsi
Harry Catledge, saada mulle märk.
Saada meile märk!
Harry? Kas see oled sina?
Vaim? Üks koputus tähendab "jah".
Kaks koputust on "ei".
Harry, kas sul on kõik hästi? Kas sa oled õnnelik?
Vaim, kui sa mind kuuled...
...saada mulle märk.
See on võimatu.
Kurat, me oleme ju levitatsiooni teinud.
Mina tõstsin kord päris tiigri õhku, aga meil on oma trikid.
Küünalt ei hoidnud miski. Ei mingeid niite ega traate.
See hõljus, kuni ma sellest haarasin.
Rääkisin just härra... Pepperidge'ile,
kui imeliselt te küünla ilma mingi nähtava toeta hõljuma panite.
"Nähtav" on siin võtmesõna.
Pepperidge, Talmudge või Taplinger?
Igatahes oli see suurepärane trikk.
Ma haarasin küünla ja ei leidnud sealt midagi, mis oleks seda toetanud.
Sest seal polnudki midagi.
Mu tütar pole mõni vodevillistaar.
Ta ei tee trikke. Ta on ekspert.
Te ju ei pettunud esimeses seansis?
See oli ideaalne. Hästi tehtud, madam.
Ema pole ammu nii rõõmus olnud. Kas tulete kuuma muusikat kuulama?
Kuuma muusikat? - Tule, Sophie.
Ütlesite ju, et vaimne töö on kurnav. - Aga ma armastan kuuma muusikat.
Loodan, et täna öösel ei sega teie und see kuri hiinlane.
Ma mõtlesin välja, kes see olema pidi.
Kas tõesti? - Jah.
Käisin nooremana Wei Ling Soo etendusel - kas te teate teda?
Valge mees, kes mängib hiinlast.
Ta nimetab end suureks Idamaade võluriks.
Kas teile meeldis tema etendus? - Jah, väga. Ta oli suurepärane.
Ta pani elusa elevandi kaduma.
See oli lihtsalt rabav.
Aga muidugi olid need trikid, mida saab harjutades omandada.
Aga teie etendus? - Ma ei nimetaks seda etenduseks.
Nimetage, kuis tahate. See on trikk. Nagu kaartide või elevandi kaotamine.
Aga mina ütlen, et olete Wei Ling Soo.
Ja mina, et te ei saa teha midagi, mida ma ei oskaks korrata.
Ma ei kahtlegi selles. Te olete geniaalne.
Aga see, et suudate minu imesid korrata,
ei tähenda, et minu imed pole tõelised.
Oli see alles etendus. Ta avaldab mulle muljet.
Te ei märganud trikke? - Veel mitte.
Asi on lihtne. Tulid teda paljastama, aga tema paljastas hoopis sinu.
Ühest küljest, ta saavutused on suured.
Teisest - kõik, mida ta väidetavalt teeb,
olgugi et kaunilt sooritatud, on võimatu.
Aga kes ütleb, mis on võimalik?
Ma olen arst. Uued faktid selguvad ja uusi avastusi tehakse kogu aeg.
Asjad, millest me isegi ei unistanud.
Pimedaid ravitakse, kui nad räägivad diivanil oma lapsepõlvest.
Kes oleks seda arvanud?
See seab kahtluse alla kogu reaalsuse!
Kui on olemas nähtamatu maailm, elu pärast surma,
hingedega suhtlus, mõtete lugemine, ennustamine...
See muudab kõiki teaduslikke fakte.
Tõsi. Kui see kõik on võimalik, saaks kõik täiesti uue mõtte.
Jah. Väga lootusrikka mõtte.
Kui mõelda, et elus on midagi enamat... - Mida?
Et elu ei lõpe surmaga? Et universum on kava järgi tehtud?
Et jumal on olemas. - Ärme nüüd liiga hoogu mine.
See naine on šarlatan.
Kuigi elu faktid on masendavad, on need siiski faktid.
Metafüüsilist maailma pole olemas. Kõik on selline, nagu see paistab.
Nietzsche on jumala küsimuse päris veenvalt kõrvale heitnud.
Tere hommikust. Kas tohib?
Magasite hästi, hr Taplinger? Või kutsun teid Hiina nimega?
Te olete nutikas kavalpea, preili Baker.
Mis teil täna plaanis on? - Vaatleme Brice'iga linde. Kas ühinete?
Miski pole igavam kui jälgida linde nende mõttetut igapäevaelu elamas.
Tulge parem minuga kaasa. - Kuhu?
Provence'i mu tädi Vanessa poole. Ta on tähelepanuväärne naine.
Võime lõunatada, vestelda. Teineteist tundma õppida.
Tahate, et ma oma pettused avaldaks.
Tulge. Brice Catledge elab selle üle, kui ta paar tundi teie järele ei õhka.
Mulle meeldiks Provence. Ma pole seal kunagi käinud.
Kas teile ei tee südamevalu, kui panete pr Catledge'i uskuma,
et ta suhtleb oma kadunud abikaasaga?
Ma võin samamoodi teilt küsida, kas pole veider ringi hiilida
ja inimeste lootusi purustada?
Ei, kui lootus on petlik. - Isegi siis. Kui see aitab.
Te siis tunnistate, et olete petis?
Kas pärisite küünilise meele vanaisalt?
Kauplevalt meremehelt, kel puudus sõrm.
Tal puudus üks varvas.
Miks te mind jõllitate?
Kust te pärit olete? - Kalamazoost.
See on Michiganis. Ja teie olete Londonist.
Ma näen valget maja Belgravias.
14... ei, number 16, Wilton Crescenti tänaval.
Klaver.
Jah, tõsi ja tähelepanuväärne, aga mina seda ei usu.
Ma usun ratsionaalsesse maailma. Kõik muu oleks hullumeelsus.
Tahaksite, et ma oleks petis, sest siis jääks teie maailm paika.
Vastupidi. Kui te vaid teaks, kui väga tahan, et te poleks petis.
Mõelge, kui piinlik see teile oleks.
Sõdite kogu elu spiritistide vastu.
Siis peaksite tunnistama, et eksisite.
Aga ma ei eksi.
Kas seepärast Jenny teid maha jättiski?
Kuidas te Jenny kohta teate?
Ma näen pikki heledaid juukseid. Imeline naer.
Jah, ta naeris väga armsalt.
Aga kes tahab tüütut pessimisti,
kes vaid toas istub ja kaarditrikke teeb?
Ütlen, kes tahab meest, kes harjutab ja on pühendunud kunstnik.
Olivia. Minu kihlatu.
Jah. Olivia.
Näen, et olete teineteisele loodud.
Kuidas te nii palju sööte? Alles lõpetasime.
Ma ütlesin, et ma söön palju.
George ütleb, et vajan armastust, aga mul on lihtsalt nälg.
Paljud vajavad armastust, aga nad ei söö end selleni.
Kas soovite? - Ei, aitäh.
Kui ilus. - See on mööduv ilu.
Stanley, kui tore, et sa tulid.
Ja teie olete vist Olivia.
Olivia? Ei, ei. Olivia on brünett.
Ta on minust pikem ja ta on Londonis.
Ta ootab reisi, et raamatut kirjutada. Mina olen Sophie.
Olete siis ameeriklane, keda Catledge'id kiidavad.
Sophie peab end muuhulgas telepaadiks,
nii et ole oma mõtetega ettevaatlik.
Me kõik teame su kavalaid mõtteid.
Stanley peab spiritiste kelmideks. Siis olete te väga kaunis kelm.
Öelge siis, kus mu tädi just käis.
Kuskil tervist parandamas.
Ma näen vanne.
Kas ishias või reuma?
Ishias. Päris imetlusväärne.
Kust te teate, et olin Itaalias spaas?
Igatahes mitte tänu müstilistele vibratsioonidele.
Ta on alati sõjakalt teadlaslik olnud. Kui ta oli 6-aastane,
ütles meie sõbralik kohalik preester: "Stanley läheb ainsa lapsena põrgu".
Miks sa kulutad Itaalias raha veele,
mis pole tervislikum kui su kodune vannivesi?
Ma ei hakka seda arutama. See muudab su tõeliseks loomaks.
Sa ostad ikka seda tobedat imerohtu.
See on tervisesegu. Väävel, siirup ja odraekstrakt.
Jälkus, mille kasu pole tõestatud. Võib-olla sobib see okserohuks.
Kas ma olen ainsana mõistuse juures?
Ta on kallis, aga parandamatu laps. Kas tohib midagi pakkuda?
Aitäh, ainult veini. Me alles sõime.
Koogikesed? - Kas te hakkate jälle sööma?
Imemaitsvad. - Uskumatu!
Rääkige nüüd tädi Vanessa värvikast minevikust.
Lase tal olla, Stanley. Ta pole tsirkuseahv.
Kas teil telefoni on? Kell on juba kolm.
Pidin Brice'iga kohtuma, aga ei jõua.
Brice Catledge - temasse armunud tolgus.
Ta on nõus pere raha temale kulutama.
Kas suudad uskuda? Ta laulab serenaade.
Romantiline, aga sina neid asju ei tea. Siis peaksid sa inimene olema.
Telefon on kabinetis. - Aitäh.
Miks sa teda kiusad? Ta on tore, isegi kui ta on petis.
Mustkunsti üks põhireegleid on, et sama trikki ei tohi korrata,
sest siis jääks sama liigutusega vahele.
Aga mida enam ma teda vaatan... - Jah?
Seda suuremas hämmingus ma olen.
Kas ta võib olla ehtne? Hakkan oma kaines mõistuses kahtlema.
Mina olen selles alati kahelnud.
Oled maailmas alati nii kindel olnud. Mina püüdsin õpetada, et me ei tea.
Me tõesti ei tea. Oleme vaesed piiratud inimesed.
Kala ei tea, kes purgis vett vahetab.
Kui ta ainult oleks ehtne. See kaotaks pilve, mis mind alati saadab.
Su pruudile meeldiks rõõmsam peigmees.
Oliviale meeldin nii, nagu ma olen. Sophie sõnul oleme ideaalne paar.
Kas ta on Oliviat näinud? - Ei, aga seekord arvab ta õigesti.
Ütlesin Brice'ile, et hilinen. Me peame veel verivorsti sööma.
Rääkige midagi minu tädist.
Kas teil on taskurätikut või...
riideeset või mõnda ehet, mida võiksin kasutada?
Minu pärlid.
Nii ilusad.
Jah.
Ma näen... Hägune. Hägune...
Tavaline teatraalne sõnnik.
Ma näen tähtsat inglast.
Võib-olla kuulus ta parlamenti. - Rääkige edasi.
Armusuhe. - See pole võimalik. Te ei saa seda kuidagi teada!
Midagi on valesti. Ta on abielus.
Tädi Vanessa? - Salajased kohtumised.
Mina talle ei rääkinud! - Ta ei jäta oma naist.
Ei jätnudki. - Teie süda on murtud.
Sophie, te olete ime. - Vandusite, et rohkem ei armasta.
Kuidas ta seda teeb? - Ega ka abiellu.
See on arusaamatu! Ma pole kunagi sellist...
See on sümbol. See on lahkuminek.
Ta kinkis selle meie viimasel õhtul.
Sophie. - Mul on nii kahju.
Kas vaimude maailm on tõesti olemas?
Kas on asju, mida ma pole näinud? Kus te kogu mu elu olite?
Millal te sellest andest aru saite? - Väga noorelt. Teismelisena.
Ja te hakkasite sellega raha teenima?
Isa hülgas meid. Olime väga vaesed.
See on rabav. Olen alati arvanud, et hall reaalsus on kõik, mis elus on.
Aga te tõestate, et selles on rohkem.
Rohkem mida? - Rohkem müstikat, rohkem maagiat.
Oh, heldus. - Ma tegelen sellega.
Mul tekkis imelik tunne, kui mootor suitsema hakkas.
Ärge muretsege. Ma uurin asja. Ma aiman, milles häda võib olla.
Mida te teete? - Ärge muretsege.
Minu arust on see... Tegelikult...
Ma tulen mehaanikaga hästi toime.
Ma ei mõista! Panin mootori kokku, aga kaks osa on üle. Uskumatu!
Kui saaks need tagasi. - Arvan, et hakkab sadama.
Ei hakka. - Ma juba tunnen seda.
Taevas on selge. Ma pean selle... - Peame katuse peale panema.
Vihma sajab. - Oodake üks hetk.
Kui saaksin selle siia. - Peame katuse üles panema!
Ega te seda nii üles ei saa panna. - Mida?
Enne tuleb varikatus eest võtta. Tõstke! Tõmmake!
See jäi kinni! - Hea küll.
Mitte nii, see läheb katki. - Välk võib meid tappa!
Mingi konks... Minge auto alla! - Ma ei taha auto alla minna!
Neli kummist ratast, mida välk ei taba! - Ei!
Me saame surma! - Jookske!
Stanley!
Ma püüan teid kinni.
Issand! Ma tean seda kohta! - Mida?
Ma tean seda kohta! Me võime sisse minna.
Kas see on lahti? - Jah, see oli alati lahti.
Issand. See oli päris virgutav.
Uskumatu, et ma selle koha leidsin.
Mis see on? - Observatoorium. Käisin siin lapsena.
Hea, et selle leidsime. - Saime vaid veidi märjaks.
Nalja teete? Välk oleks võinud tabada.
Võime kopsupõletikku surra. Teie kihlatu küll ei rõõmustaks.
Oliviaga poleks seda iial juhtunud. - Ei?
Ta on liiga tark. Ta oleks auto korda teinud.
Ta on ka mehaanik? - Ta oskab kõike teha.
Teie õnn. - Küllap vist.
Mida te vaatate? - Te ei tea, kui õnnetu te välja näete.
Mul on külm. Äkki saaksite mind hoida?
Ma võin oma vesti pakkuda. - Te olete minust märjem.
Võtke mul ümbert kinni. Kehasoojus.
Käisin siin väiksena koos tädiga. Katus käib lahti. - Kas tõesti?
Universum on näha. See on pahaendeline.
Kas seda saab avada? - See pole kõige targem mõte.
Just saime sisse. Õues sajab edasi.
Me peame lihtsalt ootama.
Mis universumi pahaendeliseks tegi? - Selle suurus.
Olin siis muidugi palju väiksem.
Vaene Howardi auto.
Kas nüüd on soojem?
Kui te oskate nii hästi ennustada, siis kas aimasite tol hetkel,
kui nägite mind elevanti kaotamas, et ühel päeval oleme mina ja teie.
Lõuna-Prantsusmaal hüljatud observatooriumis vihma eest varjus?
See on väga irooniline. - Haiglaslik.
Mul on uni. Ma magan natuke.
Vihm jäi järele. - Juba tükk aega tagasi.
Ma ei tahtnud teid äratada. Te magasite nii rahulikult.
Jah, ma pole ammu nii hästi maganud.
Kas katus käib siit lahti? - Jah, las ma näitan.
Mul on see ikka meeles.
Ja see on pahaendeline? - Ei
Minu arust on see päris romantiline.
Kes röövis mu südame?
Kes täidab unistustega mu pea?
Kuigi tean, et ei täitu need eal.
Näib, et kurbust ma tundma ei pea.
Kes mulle õnne toob.
Kellele alati vastan "jaa".
Sa vist aimad, kellest jutt. Sinust, ei kellestki muust.
Millele sa mõtled? - Ei millelegi.
Kas tead, millele mina mõtlen?
Ütlesin, et tahan sinuga abielluda. Pulmad suve lõpus Donaldsonsi jahil.
See on suur ja mahutab kõik külalised ära.
Pärast pulmi sõidame huvilistega Monacost Kreekasse.
Mesinädalad on Kreeka saartel. Mis sa arvad?
Kalamazoo tüdruku jaoks peen värk.
Elame Euroopas, sina juhid fondi. Oled maailmakuulus. Mina olen uhke.
Ema on su tulekust saadik nii rõõmus.
Ta oli pahur, aga nüüd aina särab.
Pierre! Vii karbid mademoiselle'i tuppa!
Mis need on? - Mäletad neid kleite, mida linnas kiitsid?
Ostsin need ära. Lubasin sind ju hellitada.
Kas müün New Jersey maja maha?
Siis ei müü. Ega ma ei tahtnudki. Sel on sentimentaalne väärtus.
Tore, et sa nii ütlesid, Harry.
Jätka.
Harry. Loodan, et see sind ei pahanda,
aga ma pean seda küsima.
Kas sa olid mulle alati truu?
Ma teadsin seda!
Mõned mu sõbrad ütlesid, et sul oli romanss Sally Summersiga.
Mina seda ei uskunud. Aga kahjuks mõtlesin sellele küll.
Mul on hea nii meel, et olin sul ainus.
Ma ju ikka olin sul ainus, eks?
Ma tunnen end nüüd imeliselt.
Ennäe, kes jalutab. Miks te ei harjuta?
Olen liiga elevil. Mida te Brice'iga teete?
Brice on nädal aega Pariisis. Meie emaga lähme ujuma.
Küllap teile ei meeldi ujuda. - Rumalus. Ma võtan kutse vastu.
Ostan trikoo ja kohtume basseini juures.
Mitte basseini. Me ujume kaljudel.
Kaljudel? Veel parem. Riske tuleb võtta. Elatakse üks kord.
Või kaks-kolm. Oleneb sellest, kui palju ektoplasmat on.
Ujute palju paremini, kui ma arvasin.
Ma tantsin ka paremini. - Jah? Peate mind tantsima viima.
Ehk viingi, nüüd kui elu pole enam väsinud, kopitanud ja kasutu.
See on tsitaat. Kas Dickens? - Oh, te vaeseke.
Madam, teie imelaps peab palju õppima.
Kas see pole Dickens? On küll.
Beethoveni parim sümfoonia on seitsmes.
Ka keelpillikvartetid on taevalikud.
Eriti hilisemad - 15 ja 16.
Need on intellektuaalne pingutus.
Aga intellekti pärast ei tasu kurvastada.
Seda saab suurendada.
See on kummaline. Olen neid lilli sadu kordi nuusutanud,
aga tunnen nende lõhna alles nüüd. - Kahju.
Kõik teised, keda rumalaks peate, nuusutavad lilli, aga teie mitte.
Nad on seda nautinud, aga mõtlemata.
Nad ei mõelnud kordagi sellele, kui vilets värk see kõik paistab.
Sünnitakse, ei sooritata ühtegi kuritegu,
aga ometi mõistetakse kõik surma.
Aga ma ütlesin "paistab".
Alvin, tere. Siin Stanley Crawford.
Jah. Wei Ling Crawford. Kuidas läheb? Tore.
Mul on ajalehele erakordne lugu. Tahtsin sulle esimesena rääkida.
Jah, see puudutab teatrit, aga see on midagi palju enamat.
See on teadus. Filosoofia. Religioon.
Brice tuleb täna Pariisist tagasi. Nädal möödus nii ruttu.
Kas võtate ta abieluettepaneku vastu?
Ta käib mulle tõesti peale.
Mina haaraks sellest kahe käega.
Hariduseta tüdruk kuskilt kolkalinnast.
Väga andekas, aga mitte tänu endale.
Nüüd olete luksustega harjunud - jahid, automobiilid.
Teate, Stanley,
ma pole nii meeleheitel, nagu te ütlete.
On olnud mitmeid...
varakaid mehi, kes on minusse armunud. - Kas tõesti?
Raske uskuda. Kuigi inimene teie oskusega muutub kohe huvitavaks.
Ja teil on meeldiv nägu. Aga teie anne on see, mis...
pole ehk võluv, aga muljet avaldav.
Teiegi ütlesite, et mul on meeldiv nägu.
Rohkem kui meeldiv. Kui valgus on õige.
Mis kellaajal see võiks olla?
Kui pean tööintervjuul kena välja nägema.
Õhtul. Olete ilusaim kell 20.20 suvel, kui valgus hakkab kaduma.
Selge, valgus peab kaduma. Et mind eriti näha poleks.
Jah. Nagu mu elevandi kadumistrikis.
Peate olema valgustatud nagu elevant.
Ma ei hakka selle poole püüdlema.
Kas te paleesse ballile tulete? - Muidugi.
Olen sellisest ballist alati unistanud.
Kas teil on kaaslane? - Muidugi.
Lõuna-Prantsusmaa võluvaim naine. Tädi Vanessa. - Ta meeldib mulle.
Ma tantsin ja joon ja naudin kõike, mis te mu ellu tõite.
Äkki tantsin ühe tantsu isegi teiega.
Te ju ütlesite, et tantsite minuga?
Te saite aru, et mu jalad valutavad.
Olge lahke. Ta on teile nii tänulik.
Olete täna ainus inimene, kes pole mu välimust kommenteerinud.
Ma olen rabatud, Sophie. Poleks arvanud, et olete nii kaunis.
See juba läheb.
Küllap nägite selleks tohutult vaeva. - Aitäh.
Ja isegi ilma selle valguseta, mis teie elevandil oli.
Homme annan teie kohta pressikonverentsi.
Öelge mulle, Stanley...
Kui kõrvale jätta mu anne, mis on teie elu muutnud...
Kas teil pole olnud
meie koos veedetud aja jooksul
minu kohta mingeid teisi mõtteid?
Ütlesin, et olen teist vaimustuses.
Ma ei mõtle meediumina.
Ma mõtlen naisena.
Naisena? Kummaline küsimus.
Ma pole teist kunagi kui naisest mõelnud.
Olite šarlatan, kes mu usku muutis. Nüüd tunnen ma uhkust.
Te olete minu üle uhke?
Teie? Ei, enda üle, et suutsin tunnistada,
et ma kõik need aastad eksisin.
Olen olnud ülbe ja ebaviisakas. Olen teiste usku maha teinud.
Nii et te pole kunagi mõelnud minust kui naisest.
Ma pole teid kunagi meheks pidanud. Ja te olete päris kena.
Suhteliselt. Olen paljastanud mitu koledat meediumit ja mitu peletist.
Te ju saate aru, et mõtlen tõsiselt Brice Catledge'iga abiellumisele?
Oleks rumal seda mitte teha.
Kas teile ei tundu, et see on minust tormakas?
Teie ju näete tulevikku. Vibratsioonid on kindlasti head.
See mees on teile imehea saak,
teie tausta kohta liigagi hea.
Ja kuna te olete nüüd fenomen, saate te rahaliselt hakkama,
ehkki Catledge'i vara on võrreldamatu.
Ja enamiku ajast veedate fondiga, kus temast oleks palju abi.
Nii et meie koos veedetud aeg, nagu nüüd näib,
pole teile üldse mõjunud.
Mitte üldse.
Teil pole ju mu vastu tundeid tekkinud?
Ja kui olekski? - See oleks absurd.
Te arvate, et teie ja mina...
Kas sellest on vähe, et te mu silmad avasite?
Te vallutasite mu mõistuse. Kas tahate ka mu südant võita?
Arvasin, et meie koos veedetud aeg... et teie...
Ärge saage valesti aru. Ma austan teid. Homme ütlen seda kogu ilmale.
Vabandage mind.
Siin sa oledki, Stanley. Mina igal juhul tantsisin hommikuni.
Ma olen meediumile meeldima hakanud. - Miks mitte?
Ajalehtede põhjal oled tema suurim agent.
Ei, ma mõtlesin emotsionaalselt. Ta usub, et on minusse armumas.
Teil mõlemal on keegi. - Jah. See on pöörane.
Ta saab kohe rikka ja igava mehe.
Ja ta ütles, et sobime Oliviaga valatult.
Paistab, et sa oled sellele mõelnud. - Ma olin üllatunud.
Ta on täna õhtul imekaunis. - Jah, tõsi.
Tema saabumine oli päris üllatav.
Tule. Mina pean Provence'i sõitma ja sind ootavad homme ajakirjanikud.
Kuidas te preili Bakeri avastasite?
Tulin teda paljastama nagu mitmeid teisi.
Aga pärast kõiki katseid jõudsin vaieldamatu järelduseni,
et ta on ehtne meedium.
Miks te selles nii kindel olete?
Ma tean kõiki trikke. Mustkunst on mu kirg,
valemeediumite paljastamine on mu töö.
Millised on tulevikuplaanid?
Ta avab fondi ja kooli, et okultismi õpetada.
Mis tunne teil nüüd on, kui teate, et eksisite okultismi osas?
Ühest küljest on mul piinlik.
Aga samas olen rõõmus, et saan elus täiesti uusi võimalusi näha.
Nii et võime siis öelda, et elu pole nii ratsionaalne ja aimatav,
nagu te alati nii järeleandmatult ja vahel ka solvavalt väitsite?
Tean, et olen kriitika ära teeninud.
Olin ratsionalist, kes uskus teadust.
Mis ma oskan öelda?
Aga paistab, et öelda,
et usun inimväärikusse, on siiski pisut liiga vähe.
Juba titena oli selge, et ta on eriline.
Sellest tuleb esmaklassiline fond. - Õpilased kogu maailmast.
Te peate kohtuma. Nad on mu sõbrad.
Ta rabas mind. Kutsusin teda paljastama Wei Ling Soo.
Tulemus on siin. Tema suurim fänn.
Siin te oletegi. Mul on halbu uudiseid.
Teie tädi sattus autoõnnetusse.
Mis juhtus? On ta terve? - Ta on kriitilises seisundis.
Ma pean haiglasse minema. - Ma sõidan.
Jacques. - Tere, George.
See on Stanley. - Tere.
Kuidas tal on? Mis toimub?
Teda opereeritakse. Teeme oma parima.
Kas arvate, et ta saab terveks?
Praegu ripub kõik juuksekarva otsas. - Juuksekarva?
Te võite siin oodata. - Juuksekarva.
Kas teie opereerite?
Ärge muretsege. Siin on head arstid.
Võrratu naine. Ta kasvatas mu üles. Ta on elus palju kannatanud.
Istuge. Ma toon teed. - Olen teeks liiga ärevil.
Võib-olla leian viskit. - Parem mõte.
Tema vanuses ei tohiks autot juhtida. - Kõik on arstide kätes.
Te tunnete end abituna, aga saate vaid rahulik püsida ja palvetada.
Jah. Palve jõud.
Olen selle üle alati naernud. - Mina ka.
Ja ometi osa inimesi usub sellesse.
See kõlab jämedalt, eriti tulles minu kui teadlase suust...
Kui juhtub halvim, siis Sophie abiga saate vähemalt ta vaimuga suhelda.
Jah. See on lohutav, kas pole?
Ma poleks arvanud, aga on tõesti.
Hoidke pea püsti. Lähen viskit otsima.
Ma ei tea, kas Sa kuuled mind.
Ma pole elanud eeskujulikku elu.
Ma polnud mitte ainult skeptik, mitte vaid uskmatu, aga palju hullem.
Mees, kes põlastas neid, kes uskusid sellesse ideesse,
et kuskil kõrgel on mingi heatahtlik isafiguur.
See näis lapsik ja rumal mõtlemine.
Kõik need lootused mõttega elust, kõrgemast tähendusest.
Et meie kannatused on seotud mingi suurema plaaniga.
Ent kui mu uued avastused on õiged,
siis mul ei ole kõiki vastuseid.
Ja on võimalik, isegi loogiline,
et elame jumaliku plaani järgi. Et teenida kõrgemat ideaali.
Ja et Sa võid tõesti olemas olla.
Kuigi mul pole õigust midagi küsida,
siis mu tädi, keda armastan, on suures ohus.
Seepärast palun Sind...
Ma palun...
Üks hetk.
See on rumalaim loba, mida ma olen eales kuulnud!
Kaine mõistus ütleb mulle, et ma vajun petlike sõnakõlksude
ahvatlevasse mülkasse, sest tahan, et mu tädi saaks terveks.
See tüdruk on petis.
Ütlesin, et siin on head arstid. - Kas ma jään?
Pole vaja. Ta magab rahulikult. Ravimid mõjusid,
lõikus õnnestus. Ta pole enam ohus.
Hakkasin tema eest palvetama. - Tõesti?
Siis otsustasin, et see on puhas jama.
Preili Sophie Baker kaasa arvatud. - Tõesti?
Kui Sophie on petis, siis kuidas ta seda kõike teeb?
Stanley! Me olime nii mures.
Muretsesime tädi Vanessa pärast. - Jumal tänatud.
Uskuge mind, jumal seda ei teinud. Tal olid head arstid.
Olime väga mures, Stanley.
Kas Sophie ei võinud tulemust ennustada ja teid kõiki rahustada?
Mina? Ma ei teadnudki. Mind piinas press ja...
Kui oleksin teadnud, oleksin haiglasse kaasa tulnud.
Nüüd on see läbi. Lõpp hea, kõik hea.
See pole Dickens.
Kui kõik on hästi, kas lähme aeda?
Brice? Proua Baker? - Hea mõte.
Olen fondi üksikasjadest nii elevil. - Peame detaile arutama.
Ema, ma jään siia. - Aitäh teile.
Ja ma tahaks täpsemalt kuulda...
Stanley, teil oli kindlasti raske. Tädi Vanessa on nii tore naine.
Jah, ooteruumis ootaval inimesel on palju palavikulisi mõtteid.
Mõtlesin, et kui ma palvetan, siis võetakse mu palveid kuulda.
Sa mõtlesid palvetamisele? Seda poleks ma iial uskunud.
Ja mul oli ka salajane trump.
Kui Vanessa oleks surnud, oleksin saanud temaga läbi teie suhelda.
See pani mind naeratama.
Lõpuks tuli ta sellest ikka välja.
Te olete kurnatud. - Kes mind süüdistada saab?
Vajan nüüd mõnusat vanni ja uinakut.
Vabandage mind. - Muidugi.
Mul on tädi Vanessa pärast hea meel. Ta on imeline naine. - Jah
Tuleks šampus avada. Tähistame tädi Vanessa tervenemist.
Lisaks sellele on see kõik üks väga tänuväärne kogemus.
Sa ei kahetse üldse?
Miks peaksin? - Eluaegse sõbra tüssamine.
Näen seda teisiti: tüssamine on meie töö.
Alates lapsepõlvest olen olnud teine viiul egoistlikule...
Geeniusele. - Oma töös tõesti. Ja mina olin tavaline surelik.
Aga pärast aastaid tema tuules käimist
ning pärast mõningast kadedust ja vaenu
õnnestus mul suur Wei Ling Soo ära petta.
Petsin ära mehe, keda ei saa petta.
Mitte päris, Howard.
Kuidas sa... - Sulle meeldis see illusioon Berliinis.
Lubasin seda õpetada, kui hästi käitud, aga sa pole seda teinud.
See on trikk, Sophie.
Ma ei haihtu ega kogu ektoplasmat. Nagu teiegi ei räägi vaimudega.
Stanley, ma võin selgitada. - Ma jälgisin teid nii hoolega,
Howard jälgis teie ema. Aga kes jälgis Howardit?
Sa võisid lauda koputada. Haarasid küünla, öeldes, et traate pole,
ja ma uskusin sind.
Sa koputasid jaatavalt ja eitavalt.
Kui Sophie mu tädi juures helistas,
siis oli see kõne sulle. Sa andsid talle mu tädi kohta infot.
Algul ei suutnud ma reetmist uskuda.
Aga sa ju tead, et olen misantroop.
Ülekohtused inimesed ei vastandu minu nägemusele inimkonnast.
Valisime väiksena mustkunsti elukutseks.
Harjutasime. Mina sama palju kui sina.
Minu oskused olid sinu omadega võrdsed.
Ometi sai sinust maailmakuulus artist. See oli ebaõiglane.
Elu ongi ebaõiglane, Howard.
Olen ikka öelnud, et see on päris vastik.
Sophie tõttu hakkasin maagilist mõtlemist uskuma.
Ja hetkeks olin ma tõesti õnnelik.
Aga olin õnnelik nagu tola. Õnn ei ole tavaline inimlik seisund.
Sa ei harjutanud nii palju nagu mina ja su oskused ei ole võrreldavad!
Stanley, andke andeks. Howard tuli siia mind paljastama
ja seda ta ka väga lihtsalt tegi.
Meil oli salalepe ja ma olin nõus, kuna see oli emale ja mulle tähtis.
Ma vaatlen teie käitumist,
nagu suurmees vaatab väikese pügmee õelaid üleannetusi.
Te olete petis. Pidanuksin teadma ja südames teadsingi.
Kahju, et teile nii palju aega raiskasin.
Nüüd olete lihtsalt hooplev konservatiiv.
See oli kaval nali. Keegi ei saanud viga.
Minu maine kannatab. Tegite mind lolliks.
Teie maine on puhas ego!
Jah, see läks kaugele, aga polnud hullu. Te olite õnnelik.
Te nautisite lõpuks elu.
Te nägite maailma optimisti silmadega.
Meil oli lõbus. Nii et ärge öelge, et te raiskasite aega.
Mida te muidu oleks teinud? Toas istunud ja kaarte seganud?
Mu optimism oli illusioon.
Hakkasin seda saksa filosoofi lugema, keda mulle soovitasite.
Ma ei mõistnud kõike, aga ta ütles, et me vajame eluks illusioone.
See tähendab valesid. - Olite mõne valega palju õnnelikum.
Mõtle sellele, Stanley. Kas rikud Grace Catledge'i meelerahu,
kui ta usub, et oli oma mehe ainus?
Me ei saa ennast nii petta. - Aga me peame!
Kui tahame elus toime tulla.
Need pole minu sõnad, tsiteerin härra... - Nietzschet.
Ja kes teab, mis on tõeline ja mis mitte?
See on selge! Palvetamine oli jamps. Arstide oskused olid tõelised.
Ei. Te ei tea seda kunagi, sest George, Caroline'i abikaasa,
ütles, et ka tema palvetas teie tädi eest.
Äkki vastati hoopis tema palvetele. Äkki ta meeldib inglitele rohkem.
See vestlus on ennast ammendanud.
Jälgin tädi Vanessa paranemist ja siis aidaa.
Te ei andesta mulle? - Ma ei saa. Ainult jumal saab andestada.
Aga te ütlesite, et jumalat pole.
Täpselt nii.
Hea on kodus olla. - Veel tugevam kui enne.
"Mis ei tapa, teeb tugevaks." Üks suurmees ütles seda.
Mitte see "Jumal on surnud" tüüp. - Seesama.
Ta eksib. Mis ei tapa, teeb haiget.
Vahel raputab napp pääsemine üles.
Mul on mesinädalateks uus mõte. Pärast Kreeka saari Lõunamerele.
Kas sulle meeldiks Bora Bora?
Pole kuulnud, aga nimi on eksootiline.
Eksootiline?
Tore, kuidas sa alati õige sõna valid.
Jah, Olivia, ma tulen varsti koju.
Vaatan, et tädi Vanessa saaks hakkama.
Pean paar intervjuud andma, et asju pisut siluda.
Sellega oleks mul sinu abi vaja.
Jah, muidugi. Head aega, kallis.
Sul on vist hea meel Londonisse naasta ja kõik see seljataha jätta.
Galapagos võib sulle meeldida. Sa oled ju suur Darwini austaja.
Suured kilpkonnad. Küllap vist.
Ja sa kindlasti igatsed Oliviat.
Näen piltidelt, et ta on tore naine. Elegantne ja stiilne.
Sinu maitsega mehele ideaalne.
Jah, kindlasti. Oleme ideaalne paar.
Sa vajadki haritud naist, kes oleks sinu vääriline.
Ja lisaks on ta päris nägus.
Jah, on lihtne näha meid koos läbi elu käimas.
Tõesti kaunis paar.
Selge see. Oleme ideaalne paar.
Ja võiks öelda, et ratsionaalne valik.
See polnud vaid mõistuspärane valik. Ma armastan teda. Millele sa vihjad?
Vihjan? - Oma hääletooniga. Muidugi ma armastan teda.
Või arvad, et ma armastan Sophie Bakerit?
Mina? Ma pole Sophiet maininud. - Ma arvasin, et sa tüürid sinna.
See petis, kes sind lollitas? - Täpselt. See nurjatu.
Miks ma talle peaks vihjama? - See on võimalik.
Ma ei tea kunagi, mis su peas toimub.
Juba mõte sinust ja petlikust ameerika telepaadist...
Jah. See on täiesti mõistusevastane.
Oled mõistlik ja intelligentne mees. - Muidugi.
Kindlasti mitte tühine. - Pehmelt öeldes.
Teda ei saa Oliviaga võrrelda.
See võrdlus ajab mind naerma.
Olivia on edukas ja sarmikas.
Sophie on kelm, kes elab pettusest.
Neid on võimatu võrrelda.
Ära anna mulle ideid! - See pole ju minu asi.
Ta tuleb muidugi rasketest oludest.
On lihtne kritiseerida inimesi, kes sündisid kehvemasse olukorda.
Elu on karm. Igaüks peab ellu jääma. - Hästi öeldud.
Inimesed teevad valesid valikuid, mida nad kahetsevad,
isegi kui mingit kahju polnud.
Kes meist poleks vigu teinud?
Ja Sophie on siiski väga meeldiv. Hoolimata tema vastikust käitumisest.
Tal on võluv naeratus.
Oleneb sellest, kui tähtis välimus on.
Mina igatahes hindan kõrgemaid väärtusi.
Hingelist ilu.
Kuigi ta silmadesse on meeldiv vaadata.
Ja ta võib olla väga naljakas.
Aga Olivia on haritud ja kultuurne.
Temast oleks sinu geeniusele kasu.
Jah, tuleb mõelda minu geeniusele.
Teoreetiliselt pole alust Sophiet Oliviale eelistada.
Lausa vastupidi.
Sa siis soovitad, et oleksin Oliviaga aus
ja ütleks, et kuigi see pole arukas, olen ma Sophiesse armunud?
Hirmus mõte.
Hullumeelsus.
Ja ometi ma tunnen, et... - Sa armastad Sophiet.
Saan aru. Sa oled segaduses.
Su rumal loogika käsib Oliviat armastada.
Rumal loogika? - Ja kui vähe see loogika Sophie naeratuse kõrval loeb.
Mida sa öelda tahad?
Et elul võib mõte olla või mitte,
aga mingi maagia selles ikka on.
Mul on ebaloogilised meeldivad tunded Sophie Bakeri vastu.
See on nagu trikk, millest ma aru ei saa.
Ma ei üritakski, vaid liiguks edasi.
Ta olevat Brice Catledge'i pakkumise vastu võtnud.
Olete hakanud häid raamatuid lugema? - Jah.
Ütlesite, et ma ei pea kurvastama, sest mu ajul on veel lootust.
Võib-olla olin pisut terav.
Aga te ju tunnistate oma alatusi.
Jah, need ajad on minevik.
Ma ei pea enam muretsema, kus ma magan ja söön.
Nii et Brice tegi teile abieluettepaneku. - Jah.
Väga ahvatleva ettepaneku. Kas te ei arva? - Küllap vist.
Ma tulin teile paremat pakkumist tegema.
Sellest paremat?
Ma tulin ütlema, et mingil seletamatul põhjusel,
mis trotsib mõistust ja arusaamist,
olen ma viimasel ajal tundnud väikest,
väga väikest, ent tuntavat tõmmet teie naeratuse poole.
Kui suuremeelne teist. - Arvasingi, et ütlete seda.
Ja kuna mul on suur ja keerukas hing nagu ikka suurmeestel,
otsustasin teile andestada ja teid oma tiiva alla võtta.
Tiiva alla?
See on ütlus. Loomulikult mul ei ole tiibu.
Ma tahan lihtsalt öelda...
See on uskumatu ja mitte väike žest, kui arvestada raisatud aega
ja mulle põhjustatud häbi, aga ma olen nõus teid tagasi võtma.
Kuhu tagasi? - Kuu alla observatooriumisse.
Ma kahetsesin oma tegusid.
Aga ma ei osanud kurssi muuta. Palun selle eest vabandust.
Tõesti. Aitäh, et mulle andestate.
Väga lahke teist. Ma pean minema.
Minema? Ma pole veel öelnud, milleks tulin.
Öelge siis, sest lähen oma kihlatuga õhtusöögile.
Ma tulin ütlema, et hoolimata kõigest võin teiega abiellumist kaaluda.
Mida? - Te ei suuda oma õnne uskuda. Saan aru.
Stanley, võite kaartidega osav olla, aga naise kätt te küll paluda ei oska.
Ma pole seda varem teinud. - Tõesti? Isegi mitte oma kihlatult?
Ettepaneku tegi tema.
Mul pole olnud kihku ettepanekut teha.
Mõelge ometi! Me pole ideaalne paar.
Olete isegi nii tihti öelnud, et on halb, kui tunded juhivad mõistust.
Aga tõsiasi on see, et ma armastan teid.
Ja oma mustas kurjategija südames hoolite teie minust ka.
Ma abiellun Brice Catledge'iga. Teie soovitasite seda.
Ärge kuulake mind! Ma olen veidrik!
Brice jumaldab mind! Ta pakub mulle elu, täis reisimist,
seiklusi ja kõrgklassi eluviise.
Ta jumaldab teid. Te ei taha seda. Teil hakkab igav.
Laevaga Kreeka saartele ja Bora Borale?
Need on kivid ookeanis! Tähtis on kaaslane!
Kas tahate elu veeta mehega, kes mängib ukulelet ja laulab teile?
Te meeldite mulle väga, Stanley.
Hakkasin teisse isegi armuma.
Aga te näitasite, kui ebaloogiline see oleks,
ja teil oli isegi geomeetriline tõestus.
Geomeetria pole mu tugevaim külg.
Mida te mulle üldse pakkuda saate?
Tujutsemist? Solvanguid?
Pessimistlikku ellusuhtumist?
Teiega ma pole sünge. - Seetõttu, et panin teid uskuma,
et elus on rohkem, kui silmaga näha.
Ma pole oma pessimismi kaotanud.
Aga teie olete nagu oaas keset sünget kõrbe.
Ja kui mõelda, mida ma teile pakun... Elu särava ja vaimuka geeniusega.
Ma pean minema. - See on viimane pakkumine.
Ärge olge tänamatu. - Head aega, Stanley.
Ma ei oota siin nagu kerjus, müts peos,
et üks mõttetu petis mu naiseks tuleks!
Kui te ei nõustu, võtan pakkumise tagasi.
Kuulsite? Igavene ärritav liliput!
Teie pass paradiisi on läinud!
Kas sa annad mulle andeks? - Ma juba andsin. Ja Sophiele ka.
Mulle kulus kõrvakiil näkku ära.
Nägin sinus midagi täiesti uut. See oli väga värskendav.
Sophie naeratus on mul siiani hinges.
Sa usud nüüd, et meil on hinged?
Igaüks peab leidma elamiseks põhjuse. Minu põhjus on Sophie.
Vähemalt sai selgeks, et Oliviaga abiellumine oleks viga.
Ma rääkisin Oliviaga telefonis. Ta oli tugevam, kui ma arvasin.
Väga rahulik, väga mõistlik. Ta on Galapagosel.
Ütles, et on pettunud. Aga ta mõistis, et nii võib juhtuda.
Kui jäängi nii tundma, oli hea kohe teada.
Milline tore ja mõistlik inimene. Ma peaks ta üles otsima.
Tark, ilus. Armastab mustkunstnikke.
Kuidas siis läks? Usu või ei, aga ta ütles mulle ära.
Vaene Stanley.
See kelm oleks saanud minu, aga ta valis Brice Catledge'i.
Ta on väga rikas ja nägus. - Minuga oleks ta õnnelikum.
Nii et lõpuks jäid sa temast ilma.
Sellest on kahju, sest meie vahel tõesti oli midagi.
Mingi keemia, mingi maagia.
Ma ütlen keemia või maagia, sest... Tegelikult armusin temasse kohe,
kui teda esmakordselt nägin.
Armastus esimesest hetkest on ju ime.
Sa vajad drinki. Mida soovid? - Viskit.
Lõpuks selgus, et ta on tola.
Sest ta valis ilusa noore miljonäri?
Võib-olla võtab ta veel aru pähe.
Naised mõtlevad vahel sellistes asjades ringi.
Hilja. Ma võtsin pakkumise tagasi.
Ma ei lase suurtel silmadel ja naeratusel end ringi kamandada.
Kuigi ta on palju enamat.
Aga ta ei kasutanud võimalust.
Sa poleks nõus, kui ta meelt muudaks? - Liiga hilja.
Sa ei saa nii jonnakas olla.
Kui ta mõistusele tuleks ja mõistaks, kui õnnelik ta minuga oleks,
kui palju lõbusam elu tal oleks
ja kui väga ma teda armastaksin. Aga ta ei vastanud midagi.
Ta ei näidanud, et hoolib sinust?
Kui ta oleks seda näidanud,
oleksin ta kätel minema kandnud ja temaga abiellunud.
Ma ootasin ainult ühte märki.
Sophie?
Kas sa tuled mulle naiseks?